La Unió Musical d'Alaquàs, pregonera de les Festes Majors 2012
03/08/2012

# La Unió Musical d'Alaquàs, pregonera de les Festes Majors 2012

*   03/08/2012
*   [Imprimir](#)
*   Compartir
*    https://www.alaquas.org/documento.asp?id\_do=13353

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13353%2F0&title=Ajuntament%20d%27Alaqu%C3%A0s.%20Premsa.La%20Uni%C3%B3%20Musical%20d%27Alaqu%C3%A0s%2C%20pregonera%20de%20les%20Festes%20Majors%202012)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13353/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13353/03082012img_7980recortada_Form_4.jpg)](https://www.alaquas.org/ficheros/documentos/2012/2/13353/03082012img_7980recortada_Form_10.jpg "<a href='https://www.alaquas.org/ficheros/documentos/2012/2/13353/03082012img_7980recortada_Form_10.jpg' target=_blank><i class='fa fa-external-link' aria-hidden='true'></i>.La Unió Musical d'Alaquàs, pregonera de les Festes Majors 2012</a>")

Un espectacle sorpresa a càrrec d'aquesta entitat musical donarà per inaugurada la programació festiva el divendres 31 d'agost L'Ajuntament d'Alaquàs ret homenatge a la UMA en reconeixement a l'esforç i talent demostrat en la difusió de la música i les tradicions locals arreu de tot el món

La Unió Musical d'Alaquàs (UMA) serà enguany una de les grans protagonistes de les Festes Majors d'Alaquàs 2012. Alaquàs inagurarà les seues festes amb un espectacle que aquesta entitat musical ha preparat especialment per a l'ocasió i en el que el factor sopresa, la imaginació, la música i el colorit s'uniran per a la realització d'un Pregó únic i irrepetible. L'acte tindrà lloc a les 23 hores de la nit a la porta de l'Ajuntament d'Alaquàs, després del tradicional Correfoc a càrrec dels Dimonis Enroscats de l'Alcúdia. Aquest acte servirà de punt de partida a una programació cultural i festiva protagonitzada pels diferents col·lectius festers de la ciutat.

Aquesta serà la primera vegada que un col·lectiu cultural d'Alaquàs protagonitze el que és un dels actes més tradicionals i amb més èxit de participació de les Festes Majors. L'Ajuntament d'Alaquàs ha decidit que siga aquesta entitat musical l'encarregada de pronunciar el pregó tradicional d'inici de festes, com un suport i reconeixement públic a l'esforç, constància, professionalitat i talent d'aquesta entitat que ha segut capaç de difondre la música i les tradicions d'Alaquàs per diferents països, especialment en temps díficils com els actuals.

Un centenar de components de la Unió Musical d'Alaquàs han treballat en aquest espectacle de carrer exclusiu on es convidarà la ciutadania d'Alaquàs a deixar córrer la seua imaginació. La música, els focs artificials, la llum, la cultura i les tradicions, tot sota la sorpresa, seran la clau del Pregó de Festes Majors.

La Unió Musical d'Alaquàs és una de les entitats amb més tradició d'Alaquàs. L'èxit d'acollida, l'interès dels alaquasers i alaquaseres per la música i les seues tradicions així com el treball desenvolupat per l'entitat, ha fet de la UMA un entitat amb més de 1000 socis entre músics, alumnes i simpatitzants repartits en les diferents seccions: L'Escola de Música i Dansa, el Centre Autoritzat de Grau Mitjà, el Grup de Danses l'Olivar, la Nova Coral, la Jove Orquestra i la Banda Juvenil i la Banda Simfònica.

El pregó donarà inici a tota una programació cultural i festiva que es desenvoluparà fins el diumenge 16 de setembre i que estarà protagonitzada pels col·lectius festers que junt a l'Ajuntament d'Alaquàs organitzen aquestes dies: les Clavariesses de la Mare de Déu de l'Assumpció, les Clavariesses de la Mare de Déu dels Dolors, els Clavaris de Sant Miquel, la Confraria de la Mare de Déu de l'Olivar, els Clavaris del Crist de la Bona Mort, la Confraria de la Santíssima Creu, l'Associació de Moros i Cristians Perolers i la Junta Central de Penyes.